Diari Oficial de la Generalitat Valenciana


Sumari del DOGV 3894, del 11-12-2000 (2000/9958)

ORDRE de 15 de novembre de 2000, de la consellera portaveu del Govern Valencià, per la qual es crea el fitxer automatitzat de candidats per a la contractació de personal en Radiotelevió Valenciana (RTVV) i les seues societats, anomenat selecció de personal grup RTVV.
---------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/11/15/(3)/dof/vci/html**

### Dades del document

Número de DOGV
:   3894

Data del DOGV
:   11-12-2000

Secció del DOGV
:   I. DISPOSICIONS GENERALS

Número del document
:   2000/9958


Data del document
:   15-11-2000

Organisme emissor
:   Conselleria del Portaveu del Govern

Tipus de document
:   Ordre

Descriptors 

:   * dades personals
    * base de dades
    * administració regional
    * legislació

ORDRE de 15 de novembre de 2000, de la consellera portaveu del Govern Valencià, per la qual es crea el fitxer automatitzat de candidats per a la contractació de personal en Radiotelevió Valenciana (RTVV) i les seues societats, anomenat selecció de personal grup RTVV. [2000/Q9958]
  
La Llei Orgànica 15/1999, de 13 de desembre, de Protecció de Dades de Caràcter Personal, estableix al seu article 2 que aquesta serà d'aplicació a les dades de caràcter personal registrades en suport físic que les faça susceptibles de tractament, i a tota modalitat d'ús posterior del sector públic i privat d'aquestes dades.
  
Així mateix, aquesta llei orgànica disposa en l'article 20 que la creació, modificació o supressió dels fitxers de les administracions públiques només podran fer-se per mitjà d'una disposició general publicada en el Boletín Oficial del Estado o diari oficial corresponent.
  
El Decret 96/1998, de 6 de juliol, del Govern Valencià, pel qual es regula l'organització de la funció informàtica, la utilització dels sistemes d'informació i el Registre de Fitxers Informatitzats a l'àmbit de la Generalitat Valenciana, determina, en els articles 10 i següents, el procediment d'inscripció en aquest últim dels fitxers informatitzats de dades personals creades o gestionades pels diferents òrgans o entitats de la Generalitat Valenciana, com també la potestat per a l'aprovació de la disposició de caràcter general creadora dels fitxers automatitzats, l'exercici de la qual recau en la conselleria competent per raó de la matèria.
  
D'altra banda, l'entitat pública Radiotelevisió Valenciana, que depén de la Conselleria Portaveu del Govern Valencià, considera necessària la creació del fitxer automatitzat de selecció de personal per a Radiotelevisió Valenciana, SA (Grup RTVV).
  
Per tant, d'acord amb el que estableix en l'article 35 de la Llei 5/1983, de 30 de desembre, de Govern Valencià, després d'acomplir els tràmits establits en l'article 12 del Decret 96/1998, de 16 de juliol, del Govern Valencià,
  
ORDENE
  
Article 1
  
Aquesta ordre té com a objecte la creació del fitxer informatitzat que s'indica a l'annex, de conformitat amb el que estableix l'article 20 de la Llei Orgànica 15/1999, de 13 de desembre, de Protecció de Dades de Caràcter Personal.
  
Article 2
  
El titular de l'entitat pública responsable del corresponent fitxer adoptarà les mesures tècniques i organitzatives que calguen per a assegurar la confidencialitat, seguretat i integritat de les dades, com també les conduents a fer efectives les garanties, obligacions i drets reconeguts a la Llei Orgànica 15/1999, de 13 de desembre, de Protecció de Dades de Caràcter Personal.
  
DISPOSICIÓ FINAL
  
Aquesta ordre entrarà en vigor a l'endemà de la publicació en el Diari Oficial de la Generalitat Valenciana.
  
València, 15 de novembre de 2000
  
La consellera portaveu del Govern Valencià,
  
ALICIA DE MIGUEL GARCÍA
  
ANNEX
  
Entitat Pública Radiotelevisió Valenciana
  
Denominació del fitxer: selecció de personal grup RTVV.
  
a) Finalitat del fitxer i els usos previstos per a aquest: promoció i selecció de personal, oposicions i concursos.
  
b) Persones o col·lectius sobre els quals es pretén obtenir dades de caràcter personal o que resulte obligat subministrar-los: persones físiques aspirants en el procés de selecció de personal.
  
c) Procediment de recollida de dades: formularis en paper.
  
d) Estructura bàsica del fitxer i descripció dels tipus de dades incloses:
  
I. Dades de la categoria sol·licitada i personals: NIF/NIE, denominació categoria professional, codi, categoria, nom i cognoms, data i lloc de naixement, nacionalitat, direcció, telèfon, permís de conduir i tipus, minusvalidesa, grau i necessitats d'adaptació específiques.
  
II. Requisits: titulació, coneixement de valencià, experiència professional.
  
III. Mèrits: formació reglada, formació no reglada, valencià, idiomes, experiència professional, altres coneixements relacionats amb el lloc de treball al qual opta.
  
e) Cessions de dades de caràcter personal i, si fa el cas, les transferències de dades que es preveuen a països tercers. No previstes.
  
f) Òrgan de l'administració responsable del fitxer: entitat pública Radiotelevisió Valenciana.
  
g) Serveis o unitats davant els quals pogueren exercitar-se els drets d'accés, rectificació cancel·lació i oposició: entitat pública Radiotelevisió Valenciana.


Còpia Permalink ELI